गर्मी से पहले ही पेयजल की उपलब्धता सुनिश्चित करो
जिलाअायोजना समिति की त्रैमासिक बैठक गुरुवार को जिला प्रमुख सोनिया गुर्जर की अध्यक्षता में कलेक्ट्रेट सभागार में हुई। बैठक में वार्षिक योजना 2016-17 के तहत भौतिक एवं वित्तिय आवंटित लक्ष्यों के विरूद्ध अर्जित प्रगति की समीक्षा पर विस्तार पूर्वक विचार विमर्श किया गया। विभिन्न विभागों की विभागवार समीक्षा करते हुए कलेक्टर नरेशकुमार ठकराल ने जन स्वास्थ्य अभियांत्रिकी विभाग के विभागाधिकारियों को निर्देश दिए कि आने वाले दिनों में गर्मी के प्रभाव से पेयजल उपलब्धता में अनियमितता ना हो इसकी पूर्व तैयारिया सुनिश्चित कर लें। ताकि कोई समस्या उत्पन्न ना हों। जनता जल योजनाओं के तहत किए गए कार्यो, आरओ स्थापना, हैंडपंप सुधार और स्वच्छ पेयजल आपूर्ति के लिए योजना बनाकर व्यवस्थाओं को दुरस्त कर लें।
कलेक्टर ने जल ग्रहण प्रबंधन एसई सुखलाल मीणा को निर्देश दिए कि जिले में विभाग द्वारा करवाए गए कार्यों की सूची सदस्यगणों को 15 दिन में उपलब्ध करवाकर अवगत कराएं। जिला रसद अधिकारी टीआर भाटी को रसद वितरण डीलर्स की दुकानों पर दुकान खुलने बंद होने का समय एवं सामग्री आदि की विस्तृत सूची जानकारी दुकान पर चस्पा करने के निर्देश दिए, ताकि पारदर्शिता बनी रहें। उन्होंने मिड-डे-मील के क्रियान्वयन पर चर्चा करते हुए डीईओ (प्राथमिक) मनोहरसिंह भाटी को निर्देश दिए कि योजना के तहत विद्यालयों में छात्र-छात्राओं को दिए वाले मिड-डे-मील में गुणवत्त्ता का पूरा ध्यान रखा जाव।
शौचालयनिर्माण में ध्यान रखें
स्वच्छभारत मिशन के तहत बनाए जा रहे शौचालय निर्माण की प्रगति की समीक्षा करते हुए कलेक्टर ने संबंधित अधिकारियों को निर्देश दिए कि 183 ग्राम पंचायतों में से 83 ग्राम पंचायतें ओडीएफ हो चुकी हैं। शेष 100 ग्राम पंचायतों को भी 31 मार्च तक पूरे प्रयास कर खुले में शौच से मुक्त किया जाए। सीईओ मुरलीधर प्रतिहार ने कृषि विभाग के उपनिदेशक को निर्देश दिए कि विभागीय योजनाओं की पूर्ण जानकारी का समुचित प्रचार-प्रसार किया जाए, ताकि किसान सरकार की लोक कल्याणकारी योजनाओं से लाभ उठाकर आर्थिक रूप से सुदृढ बनेे। बैठक में उपजिला प्रमुख सत्येंद्र मीणा, बूंदी प्रधान मधु वर्मा, सार्वजनिक निर्माण विभाग एसई सुरेश बैरवा, सीएमएचओ डॉ. सुरेश जैन, विद्युत निगम एसई डीसी अग्रवाल, रवींद्र चतुर्वेदी, सदस्य जिला आयोजना समिति महेश दाधीच सहित सदस्य जनप्रतिनिधिगण एवं संबंधित अधिकारी कर्मचारी मौजुद रहें।
बूंदी. बैठक में मौजूद जनप्रतिनिधि-अफसर।
hin_Deva hin_Deva hin_Deva hin_Deva hin_Deva bho_Deva